ming030890/wiki-yue-high-quality huggingface dataset:
矛盾

矛盾（粵拼：maau4 teon3），又叫衝突、抵觸，係指邏輯上一個人講嘅嘢或行動出現衝突嘅情況。根據古希臘哲學家亞里士多德嘅矛盾律，一句命題唔可以喺同一時間及條件下又係真又係假。例如，呢杯水係熱嘅同呢杯水唔係熱嘅兩個命題喺相同條件下無法同時成立。

基礎
睇埋：邏輯同互斥
由哲學或者邏輯學嘅角度睇，矛盾語句通常係指一個陳述同時包含兩個無法同時成立嘅命題。以下係一啲以粵語為例嘅矛盾語句：
「呢隻貓喺籠入面，同時又唔喺籠入面。」
矛盾點：貓唔可能同時喺籠入面同唔喺籠入面。
「呢個句子係假嘅。」
矛盾點：呢句係經典嘅大話精悖論，如果句子係真，噉句子本身又話自己係假。
「無限係有限嘅。」（假設講嘢嘅人係用緊兩個概念喺邏輯同數學上嘅定義）
矛盾點：無限同有限係互斥嘅概念。
呢啲句子响哲學同邏輯入面有時用嚟探討語言同思考嘅性質。
對立正方形係一個邏輯概念，表達唔同直言命題之間有乜嘢關係。對立正方形係一個邏輯概念，表達唔同直言命題之間有乜嘢關係。

出處
漢語矛盾一詞，據講係出自《韓非子》嘅。
《韓非子》有個故仔：古代有個賣矛同盾嘅人，喺其他人面前推銷自己嘅貨品。佢舉起盾話：「我嘅盾係全世界最硬淨嘅，冇嘢可以拮得穿佢。」跟住又拎起長矛話：「我嘅長矛係全世界最鋒利嘅，乜嘢都可以拮得穿。」有人聽咗之後就反問佢：「噉用你呢支最鋒利嘅矛，去拮你呢個最硬淨嘅盾又會點？」嗰個人呆咗一陣，唔識答。
認知行為治療

認知行為治療（嚟自英文：cognitive behavioral therapy，CBT）係一種心理治療做法，指集中於改變對象嘅諗嘢方式（認知），從而改變一啲有問題嘅行為。
喜伯年

喜伯年（英文：Hibernian F.C.）係蘇格蘭愛丁堡一間職業足球球會，依家踢緊蘇格蘭超級足球聯賽。
何敬樂

何敬樂（英文：Ho King Lok，1998年—），係香港男演員。
佢2024年參加ViuTV戲劇選秀真人騷《選角》喺34強止步。
Michael Cretu

Michael Cretu（1957年5月18號—），係羅馬尼亞同德國男歌手、詞曲作家同音樂製作人。
戴荃

戴荃（1979年9月15號—），係中國男歌手、音樂製作人。

生平
2013年，參加浙江衛視歌唱選秀節目《中國好聲音》第二季的比賽。
2018年佢成立戴荃工作室。
李詠欣

李詠欣，香港親中派人士，「國際文博總會」創會會長。
何世杰

何世杰係香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會中小企業界委員。
盧曉楓

盧曉楓係香港親中派政治人物兼商界人士，任職華潤集團。

選舉經歷
喺2021年9月，佢當選成為香港特别行政區選舉委員會酒店界委員。
2023年後成為區議員。
徐偉凱

徐偉凱，香港親中派政治人，任職中旅集團。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，徐偉凱曾經以無申報政治聯繫名義參選地區委員會界別（元朗），攞到108票，成功當選。
莊雅婷

莊雅婷，香港親中派政治人，任職招商局集團。
2023年香港區議會選舉後被政府委任做區議員。
馮振榮

馮振榮，香港親中派政治人，任職中國銀行集團。
2023年香港區議會選舉後被政府委任做區議員。
賴嘉汶

賴嘉汶，香港親中派政治人，任職中國銀行集團，參與2023年香港區議會選舉後成為區議員。
醍醐天皇

醍醐天皇（日文：だいごてんのう，885年2月6號—930年10月23號）係日本第60代天皇，原名源維城，之後改名叫敦仁，在位時間係897年8月4號至930年10月16號。佢係歷代天皇入面唯一一個曾經臣籍降下嘅人。
佢係宇多天皇大仔，阿媽係藤原胤子，而養媽就係藤原溫子。
聖莊士東

聖莊士東（英文：St Johnstone F.C.）係蘇格蘭巴富和金羅斯一間職業足球球會，依家踢緊蘇格蘭超級足球聯賽。
李雪主

李雪主（粵拼：lei5 syut3 zyu2；諺文：리설주；1989年9月28號—），又譯李雪珠、李雪洙，係朝鮮民主主義人民共和國最高領導人金正恩嘅老婆。
有報話李雪主喺咸鏡北道清津市水南地區出世，阿爸嚮清津市大學教書，阿媽嚮水南地區醫院婦產科打工，做科長；李雪主係金日成綜合大學研究生院畢業尖子。
路梳比洛

路梳比洛（英文：MFK Ružomberok）係斯洛伐克魯容貝羅克一間職業足球球會，依家踢緊斯洛伐克超級足球聯賽。
12月24號

12月24號係公曆年嘅第358日（閏年第359日），離年尾重有7日。
<< - 12月 - >>



大件事
1777年：探險家占士曲發現基里地馬地島，呢度係世界最大嘅珊瑚環礁島。
1814年：美國同英國協商團喺岡城草簽《岡城條約（英文：Treaty of Ghent）》，結束1812年戰爭。條約喺同月30號由英方攝政王，第日嘅佐治四世簽咗；由於當年通訊條件唔好，美方要到第二年2月17號先至由總統占士麥迪遜簽咗，2月18號正式生效。
1865年：美國南北戰爭結束之後，參戰嘅南方邦退伍兵喺田納西州成立三K黨。
1906年：加拿大發明家費森登（英文：Reginald Fessenden）播出世界上第一個電台節目。
1951年：利比亞宣佈獨立。
1953年：石硤尾大火：香港石硤尾木屋區發生大火，五萬人無家可歸。呢件事促成香港公屋政策。
1968年：美國太空船阿波羅8號進入月球軌道，係人類頭一次繞月飛行，太空人威廉·安德斯拍低名為「地出（英文：Earthrise）」嘅相。
1973年：香港政府公布發展屯門新市鎮計劃，投資六十億擴充屯門，用喺工程建設、興建公共樓宇同埋社區設施。政府再撥出三億五千萬起公路連接市區。
1989年：羅馬尼亞軍事法庭宣判獨裁者壽西斯古屠殺人民、顛覆國家同埋貪污等罪名成立，判處死刑，執行槍決。
1994年：法國航空公司一架空中巴士客機喺阿爾及利亞俾幾個伊斯蘭極端分子騎劫，飛去法國。法國當局兩日之後派特種部隊，救出百幾個乘客，打死四個劫機者。而客機响阿爾及利亞起飛之前，已經殺咗三個人質。
2003年：季炳雄被捕。
2014年：香港解款車馬路跌錢事件。
安德利亞波車利

安德利亞波車利（Andrea Bocelli，1958年9月22號—）係個意大利歌唱家，有青光眼，一出世視力就開始衰退，直到十二歲嗰年盲晒眼。唱歌之前佢讀到法律博士，做過一年辯護律師，之後搖滾歌星Zucchero喺鋼琴酒吧聽佢唱歌之後好欣賞，重介紹佢畀巴伐洛堤，原本諗住搵佢兩個人合唱，點知巴伐洛堤聽完安德烈唱歌之後極度讚賞，重請佢參加演唱會。波車利越嚟越受歡迎，喺全世界開演唱會，場場爆。
波車利重識唱流行歌，而且兩個介別都好受歡迎，所以有人叫佢做跨界歌手。佢嘅歌聲畀人形容係「世界上最靚嘅聲」，又有人形容：「如果上帝識唱歌，咁把聲一定係安德利亞咁。」
759阿信屋

759阿信屋（759 Store）係香港連鎖食品超市，主要賣日本、南韓同臺灣入口嘅零食，由CEC國際控股喺2010年開辦，而家有超過200間分舖。
祖曲卡

祖曲卡 （John Robert "Joe" Cocker，1944年5月20號—2014年12月22號），OBE，英國搖滾樂同爵士樂歌手，喺1969年胡士托音樂節成名，佢把磁性歌喉，台上做彈結他同鋼琴嘅動作，係佢嘅生招牌，翻唱樂隊披頭四 With a Little Help from My Friends 而上英國流行榜冠軍。1974年主唱 You Are So Beautiful 視之為代表作。祖曲卡攞過幾次格林美獎，包括1983年同 Jennifer Warnes 合唱嘅電影《衝上雲霄》主題曲 Up Where We Belong。
祖曲卡晚年住喺美國哥羅拉度州，死於肺癌，享年七十歲。披頭四成員保羅麥卡尼（Paul McCartney）同靈高史達（Ringo Starr）喺 Twitter 寫嘢悼念 。
新九組

新九組，係最後一任香港總督彭定康喺1992年當時為1995年香港立法局選舉所設立嘅九個新功能組別。

內容
彭定康喺1992年上任港督之後，喺當年嘅第一份施政報告推出政改方案，內容包括改變最後一屆立法局嘅組成同取消所有區議會委任議席等。根據方案，最後一屆香港立法局會大幅度增加直選議席，以及增加九個功能組別：
漁農、礦產、能源及建造界
紡織及製衣界
製造界
進出口界
批發及零售界
酒店及飲食界
運輸及通訊界
金融、保險、地產及商業服務界
公共、社會及個人服務界

立法局表決
《1993年選舉規定（雜項修訂）（第2號）條例草案》實施前四項建議嘅改革，以及《1994年立法局（選舉規定）（修訂）條例草案》實施後三項建議嘅改革，分別喺1994年2月24號同1994年6月30號喺立法局通過，即使國務院港澳辦主任魯平不停打電話去遊說立法局議員對彭定康提出嘅政改方案投反對票或棄權票。
彭定康提出嘅政改方案有十四項修正案。李鵬飛嘅自由黨同埋盟友試圖去修改彭定康方案以保障功能組別嘅利益，魯平動員佢嘅立法局內嘅盟友去支持李鵬飛嘅修正案，其中身兼匯豐銀行董事會成員嘅立法局議員鄭海泉因受到董事局主席浦偉士爵士嘅壓力而投票支持自由黨修正案，不過自由黨嘅修正案喺1994年6月29號因為政府三名立法局官守議員投嘅反對票而以28對29票嘅一票之差被否決。
劉慧卿提出喺1995年立法局選舉中實施全面直選嘅修正案得到港同盟同民協嘅支持，但係因為匯點四名立法局議員棄權而以20對21票嘅一票之差被否決。

結果
同以往嘅功能組別最大嘅分別，就係新九組嘅選舉方法。任何喺1991年人口普查中報稱從事其中一個行業嘅在職人士，都會自動成為新九組其中一組嘅選民，當時嘅選舉事務委員會重選用左「在職人士多一票」作為宣傳口號。因為新九組都係一人一票產生嘅，而選民數目高達106萬，所以呢九個議席變相成咗直選議席。當時嘅北京政府認為彭定康係鑽《香港特別行政區基本法》嘅漏洞而大表不滿，佢因而被當時任職國務院港澳辦主任嘅魯平鬧佢做「千古罪人」。最後，北京政府宣佈放棄「直通車」（即係原來中英政府協定最後一屆立法局會自動過渡成為第一屆特區立法會）；並決定「另起爐灶」，成立預委會以及臨時立法會。
漁農、礦產、能源及建造界：曾健成
紡織及製衣界：梁耀忠
製造界：李卓人
進出口界：唐英年
批發及零售界：周梁淑怡
酒店及飲食界：陳榮燦
運輸及通訊界：劉健儀
金融保險地產及商業服務界：鄭家富
公共、社會及個人服務界：黃錢其濂
喺新九組嘅議席入面，泛民主派贏咗五席，傳統親中派（民建聯）、工商界建制派（自由黨）贏咗四席。

影響
1997年，特區政府研究第1屆香港立法會選舉功能界別嘅時候，有一少部分人建議以新九組作為新嘅功能組別，但係政府冇採納呢個意見，並最後以2000-2008年嘅廿八個功能組別選出議員（2012、2016增設超級區議會）。
2000年代，喺討論香港政制改革初期，仍有一啲人士建議香港立法會嘅功能界別可以仿效呢個做法，以達致接近普及選舉嘅效果。但係現時所有泛民主派人士要求直接將功能界別取消，所有議席最終都係直選產生。
與此同時，部份建制派人士為保留功能界別，支持增加功能界別民主成份，例如梁愛詩。
郭思

郭思（英文：Suey Kwok，1994年12月28號—），係香港女模特兒同網上KOL，2014年開始做模特兒，2018年開始參與電視節目演出。

簡歷
郭思2013年本嚟讀香港公開大學翻譯系，2014年轉校到香港教育學院科學與網絡科技系。佢喺2014年參選過FACE UStar校花競選，入圍最後十強，同年亦開始接模特兒工作。佢喺2016年亦做埋自由身嘅網上KOL。
郭思喺2018年接拍ViuTV嘅電視節目，之後轉去無綫電視拍節目同劇集。
2022年，郭思加盟英皇娛樂。

MV
2017年：E kids（中文：E kids） - 終止戀愛
2018年：鄧健泓 - 那年。某日
2018年：陳慧琳 - 也許我一直不懂愛情
2020年：Robynn Yip - Lost Forever
2021年：陳天翺 - Leave The World Behind
2021年：陳天翺 - Our Last Day
2021年：陳天翺 - 最好好好講再見
2022年：吳浩康- 見字醫病
馬俊怡

馬俊怡（粵拼：maa5 zeon3 ji4，英文：Rose Ma，1993年5月4號—），係香港女藝人，做過模特兒、節目主持、演員嘅工作。

簡歷
馬俊怡2013年曾參加FACE UStar 大專校花校草大選，入選20強。
馬俊怡本身鍾意打機，之前做過女子電競隊成員，亦喺動漫節做Game Girl，亦拍過廣告、MV，做過活動模特兒同禮儀小姐。
2017年，馬俊怡同邵子風同埋林作喺ViuTV為《晚吹—KO KOL》節目擔任主持人，2018年7月佢推出頭一本寫真集《初次First Rose Ma》，2019年7月佢推出第二本寫真集《2nd Impact》。

濕碎事
馬俊怡響2016年香港立法會新界東地方選區補選期間，同其他香港本土派女仔一齊撐候選人梁天琦而出名。另外佢參與2014年香港雨遮革命期間，響旺角差啲畀朱經緯警司嘅警棍打中，好彩畀男友人鄭仲恆擋住。
另外，馬俊怡喺2020年8月捲入床照風波，喺網上流出一批疑似係佢嘅性交床照，初頭佢無任何回應（既無承認又無否認），後尾佢接受傳媒訪問嗰陣間接承認咗真係佢嚟嘅。
董嘉儀

董嘉儀（英文藝名：LuLu，花名：大埔Lulu、燈神，英文原名：Nicole，1993年8月4號—）係香港now TV節目主持人、兼職模特兒同埋香港地區足球會大埔足球會嘅足球大使，屬505聯合製作（505 United）旗下嘅一分子。

簡歷
董嘉儀有香港酒店旅遊學院高級文憑，讀緊書嗰陣已經做兼職模特兒。
2010年，董嘉儀做咗賣運動器材產品嘅「FitBoxx元氣館」代言模特兒，而「FitBoxx元氣館」就做咗嗰時香港甲組足球聯賽地區球會大埔足球會新贊助商，所以董嘉儀就做咗大埔足球會嘅足球大使，喺每場大埔有份打嘅港甲賽事入面打氣同派宣傳嘢，又做過大埔球會官方月曆嘅主角，所以畀人叫做「大埔Lulu」，開始有唔少香港球迷識得佢。教過大埔嘅張寶春，更大讚Lulu加入大埔咁耐以嚟，每次有賽事舉行，都一定出席支持同打氣，大大刺激咗場內同場外嘅士氣，更成功令大埔球迷更有凝聚力，Lulu功勞好大。

大埔補時降班，激動落淚
建議將呢篇文或呢段搬去維基新聞（討論）
2013年5月4號，香港甲組聯賽出現前所未見嘅「護級生死大亂鬥」，大埔要同太陽飛馬、橫濱FC(香港)、公民及日之泉JC晨曦，都一定要贏波，至可以護級成功，留喺甲組。香港足總亦破天荒將4場重要大戰，喺同一時間，喺唔同嘅球場舉行。大埔作客小西灣運動場，迎戰橫濱FC(香港)。Lulu帶領大埔球迷打氣，令場內氣氛升溫。90分鐘，因當時公民同埋晨曦都贏波，護級成功，令大埔同橫濱FC(香港)，將肯定有一隊降班。安達為大埔射成2:1，Lulu同大埔球迷一度興奮慶祝，點知短短1分鐘之後，被主隊嘅福田健二門前射入，扳平2:2，令大埔喺最後一刻，宣告護級失敗，乙組再見。Lulu喺賽後泣不成聲，但亦喺訪問中揚言，會全心全意繼續為大埔打氣，睇大埔嘅比賽，一日係大埔Lulu，一定唔會離棄大埔。2013/14年度乙組聯賽，大埔表現出色，Lulu亦真係有口齒，盡量出動為大埔打氣。

變成「燈神」－捧邊隊，邊隊輸
建議將呢篇文或呢段搬去維基新聞（討論）
Lulu由2011年開始，幫「波波池」做足球大使，最初著起波衫影相，做賽事預告，其後更喺每個星期推出Video版本嘅大戰預告，惡搞當時流行嘅話題，作為Video題材，包括「十四巴港女」、「吃漢堡包的女朋友」、「朗誦示範」等等。Lulu生動又鬼馬嘅演出，令「波波池」瀏覽及Like人數急劇上升。家陣「波波池」嘅Like人數，已經突破90,000人。
Lulu喺大部份影片中，都會着上同賽事有關嘅球隊波衫，但喺2013年，佢嘅推介經常出事，強如佢嘅愛隊阿仙奴，或其餘班霸包括曼聯、曼城、車路士、利物浦、皇家馬德里、巴塞隆拿、拜仁慕尼黑等，無一隊倖免。只要Lulu着上佢哋嘅波衫，球隊即輸，着邊隊，邊隊輸。因而被網民稱為「燈神」，即係話佢「燈死」晒啲球隊，買波嗰陣就買Lulu愛隊嘅對手，「買對面」。好彩，佢喺2013/14年度嘅歐聯十六強首回合，力挽狂瀾，貼中晒2月18號同2月19號嘅巴塞隆拿、巴黎聖日耳門、拜仁慕尼黑同埋馬德里體育會，全部作客贏波，總算一吐烏氣，但佢仍然係唔少賭波人士嘅「明燈」。
喺2014年FIFA世界盃第一輪，Lulu推介咗克羅地亞同埋西班牙兼着埋佢哋嘅波衫，結果兩隊都分別以1-3同1-5慘敗畀巴西同荷蘭。其後英格蘭同埋日本都同樣避唔過呢個「Lulu效應」，喺第一場小組賽事輸畀對手，令人對佢更加深信不疑，係指路明燈。其後推介德國贏葡萄牙2-1，Lulu一講出貼士好多人都覺得德國今次實死冇生，但最後德國以4-0大炒葡萄牙。雖然唔中波膽，但大部分人留言Lulu終於「破燈」。不過有傳由於Lulu鍾情德國，所以係德國對葡萄牙期間着住葡萄牙波衫「邪」住葡萄牙，令「破燈」說法存疑。

榮封高登女神  做埋MV女主角
建議將呢篇文或呢段搬去維基新聞（討論）
Lulu人氣急升，香港高登討論區更侵埋佢玩，候選「第二屆高登女神總選」，結果Lulu得到30票，當中7票屬於首名票數，以70分，成為第12位嘅高登女神。Lulu更獲得「Cool魔」張智霖嘅邀請，聯同另外五位高登女神：謝安琪、陳法拉、杜小喬、黃美棋同埋魯芬，參與《你是如此難以忘記》MV製作，係Lulu首個擔任女主角嘅音樂MV。

《球分》VT GO深入民心
建議將呢篇文或呢段搬去維基新聞（討論）
Lulu嘅電視生涯，最早係喺有線電視球彩台《英超有局》做嘉賓，後嚟亦喺now TV嘅互動遊戲節目《撳錢》做嘉賓。2013年8月，佢正式同now TV簽約，做now 101台《球分》嘅節目主持，負責問問題，佢嘅「VT Go！」口號，更成為她嘅標誌。《球分》節目結束之後，Lulu喺now TV主持《巴克萊英格蘭超級聯賽》開波前嘅預告賽事環節。

負面新聞
建議將呢篇文或呢段搬去維基新聞（討論）
自成名後，佢嘅背景就被起底。最轟動嘅莫過於被網民發現佢影過裸照。其後，佢喺社交網站表達感受。到2014年中，愈來愈多網民指佢借足球上位，特別係大埔足球隊同阿仙奴。有人更喺Facebook成立一啲反lulu專頁，指佢經常唔接受批評，見到負面留言就即刻刪除。到2014年9月，更有反lulu專頁發現佢曾經為自己個胸作出改圖，更俾多間傳媒雜誌報導。
神經語言學

神經語言學（嚟自英文：neurolinguistics）係神經科學同語言學嘅交界領域，研究人腦嘅神經機制同語言之間嘅關係。
周丹妮

周丹妮（英文：Danni Zhou）係香港無綫電視嘅新聞從業員，而家係明珠台主播。

簡歷
周丹妮喺中國大陸出世同成長，之後到美國及香港升學，喺香港浸會大學口譯碩士畢業。佢曾經喺新華通訊社做，2024年8月加入無綫新聞，初頭喺明珠台報天氣，之後做埋明珠台新聞主播。
丹尼食品

丹尼食品有限公司（Danny Catering Service Limited），又叫丹尼廚房，係香港一間喺2001年成立嘅一間飯盒同到會食品供應商，另外亦有提供即食餸包喺超市售賣以及盆菜同火鍋套餐畀人訂購。雖然十分難食，但仍然有不少學校採用。製造工場喺青山醫院B座9樓。
現時每日為90間學校提供約3萬個午膳飯盒。

事件
2019年，丹尼食品有九批學校飯盒變壞，有200名小學生食咗之後唔舒服。
2024年5月7號，丹尼食品有供應飯盒嘅學校懷疑爆發集體食物中毒，涉及到300-400名學生。多幅賣相好差嘅飯盒相，同埋因為食物室唔乾淨同保存食物溫度不當而被檢控。
藍白合作

國民黨同台灣民眾黨合作，叫做國眾合作或者藍白合作，俗稱藍白合，係指藍營（國民黨）同白營（民眾黨）呢兩個台灣政黨喺選舉、立法等政治範疇嘅合作。呢個構想主要係針對2024年嘅總統同立委選舉。不過，喺2023年11月24日，雙方嘅總統參選人各自登記之後，藍白合作嘅總統選舉計劃可以話係宣告失敗。至於立法委員選舉方面，喺區域席次上，雙方都有一定程度嘅互相禮讓。
中國國民黨革命委員會

中國國民黨革命委員會，簡稱民革，係而家中國排名第一嘅民主黨派，參與中國共產黨領導嘅多黨合作同政治協商制度。民革而家係全國人大常委會入面第四大黨，喺民主黨派入面黨員總人數排第六，而喺全國所有政黨中排第七。中國國民黨革命委員會喺1948年創立，之後仲同三民主義同志聯合會同中國國民黨民主促進會合併。
蔡萬方

蔡萬方，香港親中派人士，來自安徽嘅港漂，宏利人壽保險國際股份有限公司分行總監。2012年加入保險業。

家庭經歷
2011年，佢首次懷孕，生咗個女。
林冠良

林冠良係香港親中派政治人物兼勞工界人士。香港文職及專業人員總會會長、過往參選選委包括 2011、2016、2021。 信報專欄作者、特許秘書、特許財富管理師。
佢支持北京未經諮詢或香港人同意，強行訂立嘅《港版國安法》，形容法例為香港帶來平靜，給香港市民一個安居樂業嘅機會，又形容爭取民主同捍衛法治嘅香港反送中運動係黑暴，對於香港民主派要求更加平等嘅選舉制度，佢反而指責民主派否決雙普選。

選舉經歷
喺2021年9月，佢成為香港特别行政區選舉委員會勞工界委員。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名鄧飛。
陳邱敏英

陳邱敏英，香港親中派人士。
2022年，佢捐資善款人民幣100萬元，成立香港中文大學（深圳）音樂學院陳邱敏英最佳研究生獎學金。
施維展

施維展，香港親中派人士。
佢支持並透過關愛隊宣傳北京未經諮詢或香港人同意，強行訂立嘅《港版國安法》。
台灣民眾黨

台灣民眾黨簡稱民眾黨，係中華民國一個政黨，由現任臺北市長柯文哲、臺北市政府市政顧問蔡壁如等人發起組建建黨，2019年8月6號喺臺大醫院國際會議中心舉行創黨成立大會，並喺2019年8月23號由內政部審核通過。

組織架構
柯文哲創立民眾黨嘅時候，將民眾黨定位為柔性政黨，容許雙重黨籍，但去到2021年4月，柯文哲宣布將修改規定，包括地方黨部在內，黨內一定層級以上嘅幹部主管，唔可以有雙重黨籍。

2020立法委員選舉
喺2020年中華民國立法委員選舉中，民眾黨派出28人選不分區立委選舉。其中包括臺北市政府勞動局局長賴香伶、郭台銘永齡基金會顧問高虹安、台北市市政顧問蔡壁如等人。參政主要訴求有修改囤房稅、實價登錄、槍砲彈藥刀械管制條例、中高齡就業促進法、降低投票年齡門檻到18歲等。民眾黨最後得到11%嘅政黨票，攞咗5席不分區立委，並超越時代力量成為台灣第三大黨。
羅國豪

羅國豪，香港親中派西九新動力政治人物，曾參與2019年香港區議會選舉但因為親中派逆民意強行支持逃犯條例修訂，選情大受影響而落敗。
夜半歌聲

《夜半歌聲》（英文：The Phantom Lover），係1995年香港電影，翻拍自1937年同名華語電影，由于仁泰執導，張國榮、吳倩蓮、黃磊主演。
卡赫利

卡赫利（英文：Al-Khaleej FC）係沙地阿拉伯蓋提夫嘅職業足球球會，依家踢緊沙地職業足球聯賽。
艾迪

艾迪（Eddie，1954年3月17號—），原名陳小明，中國籍菲律賓人，係1980年代香港演員，拍過邵氏電影、香港無綫電視電視劇。
艾迪演《邊緣人》贏咗金馬獎最佳男主角。
顏麗園

顏麗園，香港親中派人士。香港平順國際有限公司董事長，上海恩斯凱投資集團董事長。

政治立場
佢係香港親中派人士，曾經公開支持北京未經香港人諮詢或同意，強行訂立嘅《港版國安法》。
謝燕川

謝燕川，香港親中派人士。

政治立場
佢係香港親中派嘅成員，曾經參與活動支持北京未經香港人諮詢或同意，強行訂立嘅《港版國安法》。
徐志誠

徐志誠係香港親中派人士，寶源國際有限公司嘅董事長。

早年經歷
徐志誠以前係福建省德化一中嘅教師，擔任過高中物理教師、教務處主任、副校長同校長。70年代時，佢創立咗校辦工廠，開發咗各種機電產品。之後，佢轉戰香港，最初係做電子廠嘅維修工，後來創立寶源國際，涉足紡織行業，喺內地搵到生產黏膠長絲嘅廠家，將產品出口到香港，再進行染色同推廣。佢之後同江蘇廠家合作，開發咗染色兔毛紗。徐志誠事業有成之後，佢投入公益事業，為家鄉教育事業注入資金，已經加入香港福建希望工程基金會11年。

政治同政策立場
佢係香港親中派嘅成員。徐志誠支持北京未經香港人諮詢或同意強行訂立嘅《港版國安法》，並形容爭取民主嘅香港反送中運動嘅示威者係暴徒。
蔡捷成

蔡捷成，香港親中派人士。

政治立場
佢係香港親中派人士，曾經支持親中派「治港新政」嘅一啲以青少年為對象嘅活動。
陳懿德

陳懿德（英文：Rachel Chan，1998年2月9號—）係香港無綫電視女藝員，2021年度香港小姐競選8強佳麗。

簡歷
陳懿德喺香港出世，喺香港中文大學新聞及傳理學系畢業，畢業後隨即參選2021年度香港小姐競選，入到8強後止步，未能入圍最後5強。落選後無綫電視仍然簽佢做藝員。
三合會

三合會，係講一類華人地下組織，清朝以後就有，主要活躍喺香港、澳門、台灣同埋中國大陸。亦都遍佈世界各地華人社區，例如大馬、星加坡，美加等各地嘅唐人街。

會內傳說：西魯敘事
三合會入邊，流傳關於佢地起源嘅傳說，叫做《西魯傳》或者《西魯敘事》。大約係話，康熙年間，西魯國犯邊。福建少林嘅和尚，幫康熙去平定西魯。成功後比奸臣陷害，反而引來官府火燒少林。少林和尚只有五個死裹逃生，是為少林五祖。五祖一路被追殺，遇到後五祖，又响白鶴洞遇到陳近南，之後執到個香爐，刻有「反㳉復汨」四個字；突然出現一個手長過膝嘅少年，原來係崇禎個孫。陳近南合指一算，就响七月廿五，紅花亭結義，陳近南做軍師，以洪為姓，大家做異姓兄弟，招兵買馬，反清復明。點知一開打就輸比清兵，唯有走。去到一間寺，遇上好打得嘅主持萬雲龍，認咗佢做大佬。誰不知，過幾日萬雲龍就馬失前蹄死埋。陳近南話：原來計錯咗，清朝氣數未盡。大家都係散水，我都要返鄉下。呢首詩大家記住，日後用來相認：「五人分開一首詩 身上洪英無人知 自此傳得兄弟眾 後來相識團圓時」。
以故仔來講，《西魯傳》有好多犯駁唔通嘅地方，幾個場口都似係搬水滸同三國，應該係集體創作嘅。正常人都只當佢係神話傳說。

天地會起源
中國自元朝以後，民間一路都有好多秘密傳播嘅地下組織。一類係利用宗教、拜神拜佛，稱為「教」；另一類就係異姓兄弟結拜，稱為「會」。北方流行「教」，好似白蓮教、天理教、八卦教。而南方就流行「會」，好似天地會、小刀會。
三合會，其實係天地會嘅分支或者別稱。天地會到底幾時開始，邊個係始創人，一路都拗緊：有人話康熙嘅時候就有，有人話乾隆年間先有。官方第一次記載天地會，係乾隆皇帝個陣，台灣嘅林爽文造反，佢自稱係天地會大佬。之後南方各省，官府不停捉天地會。天地會就不斷改名，其中一個名就係三合會。佢地自稱做洪門弟子。
小說同電視創作嘅天地會，係一班讀書人同義士，情操高尚，忠誠勇毅，合力反清復明，試圖回復漢人江山。實情係，天地會、三合會嘅人，三教九流、販夫走卒居多。入會嘅目的，亦未必有咁多民族大義。以社會、經濟背境黎講，廣東東部，由潮州惠州，去到福建漳州泉州一帶，地勢多山，交通阻隔，所謂「山高皇帝遠」。明朝以後，呢一帶都係民風強悍好鬥。同鄉唔同姓，甚或者係同姓但唔同房，郁啲都拎架生互片。打完之後覆戳，週而復始。冧友官府都唔理。大姓人多恰細姓人少，細姓就聯合一齊，斬雞頭，燒黃紙，滴血為盟做異姓兄弟，同大姓對抗。後來演變成為入會，跟大佬，交咗會費，斬雞頭燒黃紙，滴血起誓，就係兄弟「自己友」。比人恰，或者去恰人嘅時候，都可以拖馬。呢種就係「結會」嘅起源。清朝初時人口唔多，去到乾隆中葉，人口增長快過土地，廣東同福建，好多農民冇田冇地，要離開鄉下，入城謀生；做小商販、苦力、或者係道士、和尚、乞兒之類嘅游民。佢地就更加有需要靠「結會」，埋堆自我保護。入會嘅人，多數都冇話造反，更加唔會想恢復一個唔知亡咗幾耐嘅明朝。更多數係怕比人恰，希望有啲互助而入會。亦有入會嘅，本身就係想持住人多，去收保護費、綁票勒索，或者一齊去打劫。當社會上生活唔到嘅人越來越多，就越多同官府對抗，「反清復明」，「順天行道」 呢一類口號，正好啱結會時用來搶人才。於是有啲識字嘅窮秀才，穿鑿附會，左抄右比，製造傳說。天地會，就係呢種環境之下，自乾隆年間嘅福建漳州一帶，向外傳開。去到嘉慶、道光年間，各種名目嘅「會」好似雨後春荀，傳到成個廣東廣西都係。成為無人不知，無處不在，官府越禁越烈嘅「會匪」。

點解叫三合會？
乾隆皇帝五十一年，天地會林爽文响台灣造反。一年後被福康安平定咗。自此以後，「天地會」成為嚴打對像。天地會不論首從，一律可以斬立決。於是各地嘅天地會，紛紛改名；三合會呢個名，就係嘉慶年間開始出現。其他類似源自天地會嘅名，仲有三點會、靝𪒉會等等。天地會內部，通常都自稱「洪門」。去到道光年間，廣東、廣西一帶嘅天地會，多數都係叫三合會。
至於何謂三合？有人話係「天地人」三合：「人於天地中」，暗示係天地會。亦有人話係「三河合水」。天地會嘅一首門詩：「地震高崗 一派溪山清水秀 門朝大海 三河合水萬年流」。天地會發源地，雲霄高溪鎮，前面真係有三條河合水。另一種講法，「三合會」來自「三點會」。「三點」係來自「洪門」個「洪」字。仲有講法，話三合係「儒釋道」三結合。

三合會背語
三合會係秘密組織，有一套特別詞語，只係會員聽得明，以免外人識破。呢啲就叫做背語。後來聽得多，好多街坊都識，用埋一份；有啲仲上咗電視，拍埋電影，通哂天，變成全部人都講。例如：
披 即係 衫
底橫 即係 底褲
超 即係 眼、眼鏡
蛋 即係 手錶
老毛 即係 利是
輪 即係 電話
鏹 即係 煙仔
耕砂 即係 食飯
羊牯、老襯 即係 非會中人
老表 即係 同門中人
車頭 即係 探員
條女 即係 女朋友
條菜 即係 發生咗性關係嘅女朋友
柳記 即係 獄警
𣁽 即係 外國人
桂枝 即係 香
桂枝仔 即係 香港人
二五仔 即係 叛徒
斜牌 即係 妓女
爆江 即係 流血
受靶 即係 坐牢
開片 即係 打架
架生 即係 武器
笠 即係 打劫
冧友 即係 殺人
報串 即係 報案
着草 即係 走路
蒲頭 即係 現身
入冊 即係 入獄
臭格 即係 拘留所
堅 即係 真
流 即係 假
賴野 即係 失手
淆底 即係 恐懼
架步 即係 落腳點
比較少人用嘅背語：
洗濕個頭 即係 入咗會成為會員
死過未？ 即係 入咗會未？
大底、三及第 即係 職員 (棍、扇、鞋)
過底 即係 轉會
過面 即係 轉同會另一大佬
衫仔 即係 會簿
五件頭 即係 風、流、寶、印、招詩
朱、雷、昂、癬、揸、龍、吉、鮑、彎、披 即係 一、二、三、四、五、六、七、八、九、十
中國大陸曾經有試過肅清黑社會。50年代初嘅鎮反，殺咗幾十萬人，拉咗幾百萬人。大陸嘅三合會唔係打靶就係捉咗去勞改。所以喺改革開放之前，黑社會曾經一度喺中國絕跡；後來開放之後，黑社會就慢慢喺大陸重現。不過呢類「黑社會」，已經唔係二百年前留傳落黎嘅三合會。
現時香港有大約57個活躍嘅三合會組織，當中有好多嘅規模其實唔係好大；比較大嘅計有新義安、和勝和同十四K……等等，佢哋多數都係從事犯罪嘅社團組織。三合會嘅規模，等同於西方嘅黑手黨。主要從事販毒、洗黑錢、走私、非法賭博、賣淫、偷車、收保護費……等等。今時今日唔少收入係靠翻版貨，好似軟件光碟，鐳射唱片同埋電影光碟。佢哋亦都會將唔見得光嘅錢用來投資喺正當行業上面，令到啲錢可以變成光明正大嘅流動資金，以避開廉政公署或者警方商業罪案調查科嘅追查，個過程喺黑道術語入面叫做「漂白」。
亞爸亞媽

亞爸亞媽（粵拼：aa3 baa1 aa3 maa1）即係細路仔嘅家長同埋屋企人之一，係一男一女嘅組合，分別對應個細路嘅亞爸同埋亞媽。呢個名對應嘅書面語係父母（粵拼：fu6 mou5），之不過喺粵語裏便就有好多種嗌法，除咗亞爸亞媽之外，粗俗啲嘅可以講老竇(豆)老母（粵拼：lou5 dau6 lou5 mou2），鬼佬風格啲嘅仲可以講爹哋媽咪（粵拼：de1 di4 maa1 mi4）。亞爸亞媽可以分為親生同埋上契兩種。當兩公婆結咗婚之後，亦會當親家父母係亞爸亞媽。
息士河畔巴奴

息士河畔巴奴（法文：Bagnols-sur-Cèze；國語譯塞茲河畔巴尼奧勒）係法國嘅一個市鎮，位置喺奧斯坦尼大區嘅加爾。
嫲嫲

嫲嫲（粵拼：maa4 maa4）又嗌亞嫲（粵拼：aa3 maa4），係相對於孫仔/孫女嚟講嘅一種祖輩關係，指嘅係嗰個孫仔/孫女個老竇個亞媽。一般嚟講，嫲嫲個老公會係爺爺。
如果一個屋企嘅亞爸亞媽唔肯或者湊唔掂細路（即係佢哋生嘅仔）嗰陣，佢哋有陣時會選擇掟畀嫲嫲湊，因為嫲嫲有過湊細路嘅經驗，所以喺傳統文化裏面，嫲嫲通常喺撫養、照顧同埋教育孫仔孫女嘅關係度扮演住好緊要嘅角色。
中國古代以孝為先，所以一路流傳住好多同嫲嫲有啦掕嘅典故同埋故仔，其中西晉嘅李密侍奉嫲嫲嘅故仔就極之出名。李密係三國嗰陣幫蜀漢做嘢嘅官仔。蜀漢滅亡之後，晉武帝睇重佢嘅才華，跟住就畀佢做咗太子侍從官。李密唔願遠離同自己相依為命好耐嘅嫲嫲，就寫信畀皇帝話：「我自細係孤兒，嫲嫲劉氏憐憫我，將我撫育成人，而家佢又老又病，成日瞓低起唔返身，冇咗我照顧唔掂。承蒙你厚愛畀我做官，但我實在冇嗮符，冇嫲嫲，我唔會有今日，我唔想無人同佢養老送終。 」呢篇嘢查實就係出名嘅《陳情表》。晉武帝睇咗呢封信，嘉獎佢孝順嘅真誠，就應承咗佢嘅要求，李密等到嫲嫲過身之後，先出去做官。
槓桿

槓桿原理話畀我哋聽，點樣先去可以做到靜態平衡。如果F1D1 = F2D2，就係平衡狀態
槓桿係種架生，係種基本嘅機械。據牛頓力學力距原理，如果攞件剛體，響入面揀一支點搵件硬物撐住，再揀一力點加力，咁喺第啲重點度就有倍數嘅力。好多架撐都係槓桿，例如鐵筆、秤、筷子。睇槓桿三點分佈，槓桿有慳力又有唔慳嘅。

分類
跟重點、支點同力點嘅排列，槓桿可以分做三類，叫第一類、第二類同第三類槓桿。

第一類槓桿
第一類槓桿支點響施力點同抗力點之間。一般都係一枝棍，響一邊力點加力，咁支棍就會響支點上面轉，令到另一面重點郁。

第二類槓桿
第二類槓桿嘅抗力點響施力點同支點之間。夾、扇門、打窿機就係第二類桿嘅例子。

第三類槓桿
第三類槓桿嘅施力點響抗力點同支點之間。呢類槓桿唔似第一、二類槓桿，係慳唔到力。用佢來整架生，好多時係為咗方便。例如人手、起釘機、筷子、手㬹關節、下巴。
語言滅亡

語言滅亡（粵拼：jyu5 jin4 mit6 mong4）係一種語言現象，指某隻語言「死亡」嘅過程。喺實際應用上，語言滅亡一般會界定為「最後一個用呢隻語言做母語嘅人死亡」。响廿一世紀初，語言滅亡呢種現象廣受關注，有唔少語言學專家都致力研究呢種現象，想協助語言重振工作。

基本定義
睇埋：語言磨蝕同母語
亦有可能係出現一種情況，係 L 喺正式場合仲會有人用，但冇人再會喺日常生活講隻語言，例子可以睇吓拉丁文。

語言威望
睇埋：語言威望
設手上有隻語言，叫佢做 L。講 L 嘅人，遇到一個更加強大嘅群體，後者嘅語言比較有威望，所以用 L 做母語嘅人開始覺得 L「唔夠高檔」甚至係「低等」，因而慢慢想放棄 L。
例如蘇格蘭蓋爾話（Gàidhlig）就係一個好代表性嘅例子：佢喺中世紀時期一直都係蘇格蘭主要嘅語言，但係由 18 世紀中開始，當英格蘭統治咗蘇格蘭之後，蘇格蘭蓋爾話喺之後一兩個世紀入面不斷受到打壓，英格蘭政府禁止用呢種語言做正式溝通。慢慢令到好多人認為蘇格蘭蓋爾話係「低等階層嘅語言」，覺得冇乜發展前途，相反英文（或者英格蘭話）就比較高級。結果好多蘇格蘭人就主動放棄自己嘅母語，轉用英文。去到廿世紀尾，雖然蘇格蘭蓋爾話仲未完全消失，但係得番大約 50,000 人識講，被形容做「瀕臨絕種」。到咗廿一世紀初期，呢個情況令到好多蘇格蘭人開始推動語言重振運動，諗住復興返自己嘅語言。
麥詩敏

麥詩敏（英文：Gloria Mak，1992年2月27號—）曾經係香港無綫電視嘅記者、新聞報導員，食素，做過無綫新聞台首席主播。2023年10月過檔有線電視旗下奇妙電視嘅HOY TV，宜家係HOY TV飲食節目《健康寧飲食》三位女主持人之一。2024年1月尾宣佈做埋《健康關注組》嘅主持，2月開始做埋香港電台《盤點政策》第三輯嘅主持。2025年1月開始成為廉政公署社區關係市民諮詢委員會委員。

簡歷
麥詩敏阿爸係前《警訊》主持麥振江 (曾客串電影《對倒》，戲中扮演一位總警司)。
麥詩敏小學至中學讀德望學校，預科讀英國Talbot Heath School，大學喺香港科技大學工商管理系畢業。佢2009年客串過香港電台《警訊》模擬片段嘅角色。2012年同2014年，佢分別做過迪士尼同路威酩軒實習生。2015年4月加入無綫新聞做互動新聞台主播，12月開始主持《天氣報告》，2016年6月開始主持《星期日香港早晨》。
2023年6月正式離開TVB同無綫新聞台。

搞笑嘢
2015年6月19號，麥詩敏報道新沙士嘅新聞嗰時食螺絲，將「中東呼吸綜合症」讀成「中東呼吸中級綜合 呼吸中東 呼 中級呼吸 中東呼吸綜合症」。
卡格迪洛達JC

卡格迪洛達JC（英文：Roda JC Kerkrade）係荷蘭卡格迪一間職業足球球會，依家踢緊荷蘭乙組足球聯賽。
靴蒙特體育

靴蒙特體育（英文：Helmond Sport）係荷蘭海爾蒙德一間職業足球球會，依家踢緊荷蘭乙組足球聯賽。
紅米

紅米又叫糙米，係半加工嘅稻米，只係去咗面頭嘅穀殼，會留返啡紅色嘅米糠同胚芽，同白米唔同。
日本人將呢隻米叫玄米，興沖玄米茶飲。
神灣

神灣係中國廣東中山一鎮。神灣鎮嘅面積係59.0 平方公里，人口總計 38,872人（2,020 人口統計資料），人口密度 659人/平方公里。
坦洲

坦洲係中國廣東中山一鎮，面積136平方公里，人口 382,445人（2,020）。
三鄉鎮

三鄉係中國廣東中山一鎮，面積96平方公里，人口234,853人 (2,020)。
荃灣老圍

老圍村喺1669年落成，係香港新界荃灣最古老嘅村落，最初叫「淺灣圍」，喺老圍路以南，距離荃灣市中心大約5至10分鐘車程。村莊後面倚住顯達鄉村俱樂部同城門水塘植林區，可以望到石圍角邨同綠楊新邨一帶。村裏面嘅居民有2000幾人，全部係平房排列，多數係古樸嘅瓦頂磚屋，亦都有現代化嘅三層式村屋，散發住平靜簡樸嘅人民氣息。老圍村嘅一大特色係廟宇林立，有幾十間佛、道、儒家寺廟，例如有出名嘅西方寺、圓玄學院、東普陀講寺同龍母佛堂（龍母廟）等，重有全港唯一嘅藏傳佛教寺廟，所以喺村裏面周圍都見到僧人。

史
老圍村係清朝初年復界之後最早喺荃灣一帶起好嘅村落，當地人叫做「舊村」，喺康熙八年（1669年）由曾、張、黃、許、鄧五姓人起成，其中以姓張一族最多人。老圍村起嗰時曾經有圍牆防禦海盜，村裏面嘅房屋以行列嘅形式起成，同一個姓嘅村民建立喺同一列嘅房屋，稱為「排屋」。
老圍張氏家祠
老圍起好初期，五姓村民分別起咗5間祠堂，但係年久失修下先後倒冧，而家只剩低張氏家祠。大約喺100年以前起，係3進式嘅建築，喺1990年重修時，只剩低2進，前進係門廳，後進係正廳，後進比前進高啲，用咗「四扇門」嘅建築形式。張氏家祠曾經設立私塾，叫做「翠屏書室」，重請咗八鄉秀才鄧元杰任教。
老圍村牌坊
老圍村初期，各家生活都以耕田賣柴，以村路連接到荃灣墟市，僅以「老圍村」做路名。圓玄學院見到咁，就捐咗一座鐵架牌樓嚟做路標。由於經過多年嘅風雨，喺2007年圓玄學院再撥資重起新牌坊。
老圍公立學校
村口嘅「老圍公立學校」曾經係電視劇《京華春夢》嘅拍攝場地，而家已停辦。佢傍邊係「同和社」、老圍村公所同香港聖公會麥理浩夫人中心鄰舍層面社區發展部。
老圍村牌坊
老圍公立學校
老圍村公所
聖公會麥理浩夫人中心
板芙

板芙係中國廣東中山一鎮。該镇總面積喺82平方公里，人口 95,876（2020年）。
大涌

大涌係中國廣東中山一鎮，面積46平方公里，人口 99,763人（2020年）。
橫欄

橫欄係中國廣東中山一鎮，面積76平方公里，總人口200,522人（2020年）。
李翠娟

李翠娟，香港親中派人士。
佢曾經幫手舉辦活動宣傳未經香港人同意大幅度削減直選議席同排斥民主派參選嘅2023年香港區議會選舉。
古鎮

古鎮係中國廣東中山一鎮，面積48平方公里，人口230,405（2020年）。
聖美倫

聖美倫（英文：St Mirren F.C.）係蘇格蘭聯福郡一間職業足球球會，依家踢緊蘇格蘭超級足球聯賽。
東鳳

東鳳係中國廣東中山一鎮，面積55平方公里，人口201,023 (2020) 。
基爾馬諾克

基爾馬諾克（英文：Motherwell F.C.）係蘇格蘭啟馬諾克一間職業足球球會，依家踢緊蘇格蘭超級足球聯賽。
南頭鎮

南頭係中國廣東中山一鎮，面積30平方公里，人口158,234 (2020) 。
黃圃

黃圃係中國廣東中山一鎮，面積84平方公里，人口187,775 (2020) 。
三角鎮 (中山)

三角係中國廣東中山市一鎮，面積72平方公里，人口126,294 (2020) 。
港口鎮 (中山)

港口係中國廣東中山市一鎮，面積71平方公里，人口140,134 (2020) 。
阜沙

阜沙（粵拼：fau6 saa1）係中國廣東中山一鎮，面積37平方公里，人口73,381 (2020) 。
南朗

南朗係中國廣東中山轄下嘅一個街道，面積206平方公里，人口101,589 (2020) 。
樊振東

樊振東（粵拼：faan6 zan3 dung1；1997年1月22號—）係中國乒乓波隊運動員，廣東廣州人，鄉下喺湖南省祁東市。 2008年入選過八一乒乓波隊，2012年攞過世界青少年乒乓波錦標男團、男單同混雙冠軍而出名。2013年入選國家隊後攞過一系列乒乓波賽冠軍，重殺入過男單世界排名前五。
2024年12月27號，樊振東喺社交平台宣佈退出世界排名，但係仍然會繼續作為運動員參加比賽，唔會就噉退役。
民眾街道

民眾街道係中山市轄下嘅一個街道，佢原本叫做民眾鎮，2021年7月19號改成民眾街道 。民眾街道係喺中山市嘅東北面，總面積125.42平方公里。根據2020年嘅人口統計，嗰度嘅總人口係112,345，佢轄下有16個行政村同埋3個社區 。

行政區劃
社群：民眾社群、多寶社群、浪網社群。
村：新倫村、民平村、義倉村、裕安村、新平村、新平四村、新建村、沙仔村、錦標村、沿江村、上網村、東勝村、浪網村、三墩村、接源村、群安村。
五桂山區

五桂山係中國廣東中山一區，面積113平方公里，人口46,049 (2020) 。
中山火炬高技術產業開發區

中山火炬高技術產業開發區係中國廣東中山一區，面積90平方公里，人口289,518 (2020) 。
石岐

石岐係中國廣東中山一區，面積26平方公里，人口257,472 (2020) 。

特產
石岐有出名嘅石岐乳鴿、杏仁餅、粉果金吒。

話
石岐話主要喺廣東中山市中間嘅石岐以及附近地區用，同廣州話相似，但唔係完全一樣。一啲名或一般用法同廣州話相比有佢獨特一面。石岐人易明白廣州話，但廣州人或香港人就未必明白石岐話。例如廣州話「瞓覺」，石岐話就叫「寐覺」（寐音讀「眯」[mī]）。石岐話形容一個人懶話「吃寐屙坐」。廣州話「頭先」，石岐話叫「近先」（音「緊思」[gern see]）、「啱先」。另外石岐話喺口音方面同廣州話亦有唔同。
1970年代後期，因為大眾傳媒發達而導致石岐話不斷向廣州話靠攏，唔少舊音同辭彙用法都逐漸消失。以「寐覺」為例，而家都用「瞓覺」取代。「客間」（廚房）、「銀錢」（即係元，蚊，「兩個銀錢」即係兩蚊）呢啲舊石岐話，中山嘅後生仔女已經好少用。
西區 (中山)

西區係中國廣東中山市一個街道級政區，面積26.7平方公里，人口133,078 (2020) 。
南區 (中山)

南區係中國廣東中山市一個街道級政區，面積48平方公里，人口90,270 (2020) 。
東區 (中山)

東區係中國廣東中山市一個街道級政區，面積72平方公里，人口213,948 (2020) 。
陳昭煊

陳昭煊（Kilby Chan，1995年12月25號—），藝名超酸，係香港女舞蹈員同歌手，2021年參與ViuTV搞嘅真人騷選秀《全民造星IV》攞到第12名。2023年4月佢推出頭一首派台歌《Sour Funny》，同年佢加入鄭中基旗下嘅機動娛樂。
湯駿業

湯駿業（Edmond Tong，1978年3月14號—）係香港男演員，香港演藝學院戲劇學院畢業，主力演出舞臺劇，2009年開始亦推出歌曲作品。

演出
呢個表唔完整，歡迎加料。
蘇南碩放國際機場

蘇南碩放國際機場（粵拼：sou1 naam4 sek6 fong3 gwok3 zai3 gei1 coeng4）係喺中華人民共和國江蘇無錫嘅一個機場，2009年4月9號啟用。
2023年5月，機場貨運總樞紐站房同配套嘅部分第二跑道滑行道工程正式開工，也標誌著機場擴建嘅正式開始。
2024年12月14日，碩放機場年旅客吞吐量首次突破1000萬人次，成為江蘇省第二個年旅客吞吐量超過1000萬人次嘅機場，並且無錫碩放機場關於新建二跑道、一跑道延長、新建 T3航站樓、綜合交通樞紐等內容嘅總規修編方案獲得民航局批准。
洪心怡

洪心怡（Hung Sum Yee，2002年3月27號—）系香港新一代女歌手，现为香港中文大学音乐系四年级学生。佢以甜美嘅声线同出色嘅演唱技巧辣，并快手成为乐坛瞩目嘅新星。

早年生活与教育
洪心怡于2002年出世于香港，自细对音乐表现出浓厚兴趣。佢目前就读于香港中文大学音乐绑，专修声乐同音乐理论，展现咗深厚音乐基础。大学期间呢，佢曾共多项校内外音乐比赛，并九获殊荣。

比赛出道
洪心怡于“学校好声--唱响中国”大学生唱比赛中一举夺冠，成为公众关注嘅焦点。喺比赛中，佢以《花無雪》同《蜚蜚》等歌曲赢得评审高度评价，并畀音乐人周国丰誉为“一塊宝玉”。

与叶蒨文合作
2024年，洪心怡喺香港小姐竞选总决赛上与天后级歌手叶蒨文合唱“仔走一番”，企喺舞台嘅前排位置，以专业且自信嘅表现赢得广泛赞誉，畀视为香港乐坛嘅新星。

与伍仲衡合作
音乐人伍仲衡于2024年宣布。签约洪心怡，成为其经理人。伍仲衡表示，洪心怡拥有独特嘅声线同极大嘅潜质，两人合作愉快。然而，此举都引发与TVB之间嘅争议，伍仲衡传闻就畀TVB炒，但佢真人唔认佢咗有关讲法。

抄唱作品与人气
洪心怡嘅抄唱作品喺网络上深受欢迎，特别系佢抄唱嘅歌曲《填词魂》，喺YouTube上获得超过廿万次点击，充分展示咗佢音乐才华与吸引力。

音乐风格与特色
洪心怡以清新自然音乐风格同动人嘅歌声为主要特色。佢作品多带有浓厚嘅情感表达，深受听众欢喜。佢结合咗古典音乐嘅基础与流行音乐嘅元素，展现出高度音乐创造力。

未来展望
作为乐坛新星，洪心怡音乐潜质备受业界人士。看好。佢专业素养与台风淡定，畀佢喺香港乐坛快手崭露头角。未来，佢有望成为香港流行音乐嘅代表性人物之一。
無窮之路 IV - 一帶一路

《無窮之路 IV - 一帶一路》（英文：No Poverty Land IV - One Belt One Road）係香港電視廣播有限公司嘅紀錄片節目，由陳貝兒主持，喺2024年10月6號到12月8號香港時間逢禮拜日22:00到22:35喺翡翠台播，而製作特輯率先喺9月29號同一時段播。節目係「無窮之路系列」第四輯，會去阿聯酋、沙地阿拉伯、希臘、塞爾維亞、埃及、馬達加斯加同肯尼亞七個同「一帶一路」相關嘅國。
羅海尤

羅海尤（葡文：Muji Castilho，1998年2月27號—），綽號格格，係香港女藝人，中葡混血兒，2022年ViuTV主辦嘅《尾二一屆口罩小姐選舉》嘅佳麗，攞第8名。

簡歷
羅海尤小學讀聖羅撒學校，中學讀聖羅撒書院，大學讀香港大學教育學士及理學士（食物及營養學）雙學位課程，做過實習老師。大學期間有住宿舍，參加聯舍舞蹈匯演。
溫州龍灣國際機場

溫州龍灣國際機場（粵音：wan1 zau1 lung4 waan1 gwok3 zai3 gei1 coeng4； IATA 代碼： WNZ ； ICAO 代碼： ZSWZ ），呢個機場原本叫溫州永強機場，用咗1億3250萬元人民幣嚟起，係一個喺浙江溫州市嘅民用機場，距離溫州市區21公里，喺1990年嗰陣起好兼開嚟畀人用。個機場機場可以處理波音747-400、空巴 A340-600。
根據2023年中國民用航空局嘅統計，龍灣國際機場旅客流量係 11,688,220 人次，喺中國機場排名嗰度排第34大；貨物吞吐量106,058.4 公噸，排第31；飛機起降 93,364 架次，排第42。
陳妃頤

陳妃頤（英文：Migal Chan，2017年8月—）係香港童星，出名作品包括2018年無綫電視劇集《BB來了》嘅角色葉允（允豬）同埋2023年ViuTV劇集《法與情》嘅角色崔詠欣。佢亦係一位姜糖。
榕江北河

榕江北河，又叫做北溪、北河或者湯溪，佢同榕江南河一齊喺榕城區炮台鎮雙溪嘴會合成為榕江。 呢條河全長92公里，因為佢係榕江嘅支流，又流經揭陽市城區嘅北部，所以就叫做北河。

特性
榕江北河發源於梅州市豐順縣蓮花山脈北斗鎮桐子洋，向東北方向流過柚樹下，再轉東南流，經過北斗鎮、湯西鎮、縣城湯坑鎮、湯南鎮、揭陽市揭東區嘅玉湖鎮、月城鎮、揭陽市區，同埋揭東區嘅城區，最後喺榕城區嘅炮台鎮雙溪嘴嗰度同榕江南河匯合，注入榕江。  條河長92公里，河道嘅平均落差係1.14‰，流域面積係1,629平方公里，年均徑流量係8.17億立方公尺。條河嘅最大支流係龍車溪，其他支流有汶水河、楓江等。

水污染
幾年前，榕江北河受到嚴重污染。其中，2019年3月25號嘅自動監測數據顯示，條河啲水嘅溶解氧濃度係1.96mg/L（標準係唔低過2mg/L）、氨氮係2.16mg/L（標準係唔多過2mg/L） ，氧濃度過低，氨氮濃度過高，都唔達標。 雖然政府同埋附近居民都嘗試改善水質，但係仍然未能達標，特別係支流嘅污水排放問題，仍然嚴重。
榕江

榕江，之前叫做揭陽江，係粵東地區第二大河，由榕江南河同埋榕江北河匯流而成，兩條河分別喺揭陽市區嘅南北經過。榕江北河發源於梅州市豐順縣嘅桐子山東麓，自西北向東南，流經梅州豐順縣嘅北斗鎮、湯坑鎮、湯南鎮，揭東嘅玉湖鎮，揭陽市郊嘅玉湖鎮、月城鎮、錫場鎮，向揭陽市區（榕城區）流，全長92公里。榕江南河發源於汕尾嘅陸河縣東部鳳凰山南麓，自西南向東北，流經陸河縣嘅東坑鎮、水唇鎮，揭西西南市郊嘅五雲鎮，揭西縣城，揭西東郊嘅大溪鎮、錢坑鎮、普寧市郊嘅里湖鎮、里湖鎮，揭西棉湖鎮，從揭陽西郊，向揭陽市區（榕城區）流，全長175公里。南北河喺榕城區雙溪嘴匯合，然後喺汕頭市區以西嘅
榕江連埋上游嘅主流榕江南河，全長196公里，河道嘅平均比降係0.49‰，流域面積4650平方公里，年均徑流量係61億立方米。

歷史
榕江係揭陽重要嘅水道，好耐之前已經有人喺河嘅兩岸住，附近曾經發現好幾度新石器時代嘅遺址。而喺1975年起玉湖大橋嘅時候，發現咗唐代水運碼頭嘅遺址，表明咗當時榕江北河嘅水運已經好有規模。
榕江沿河嘅古蹟繁多，所以吸引咗好多旅客，其中出名嘅景點有「雙溪明月」、「南浦漁歌」等，呢啲景點早喺明清時代已經位列「潮汕八景」之中，其中「桃花過渡」呢個美麗傳說，喺潮汕地區家喻戶曉嘅，亦都係著名嘅潮劇《蘇六娘》嘅折子戲。

流域
榕江流經陸河東坑鎮、水唇鎮，揭西五雲鎮、河婆街道、大溪鎮、錢坑鎮，普寧里湖鎮，揭西棉湖鎮、鳳江鎮，揭陽市區等地。
韓江

韓江係中國東南部嘅一條河，條河主要係喺粵東地區，幹流從廣東省紫金縣梅江發源地至廣東省汕頭市澄海 . 區東溪出海口，全長470公里。

流域
韓江嘅上游分別係發源喺紫金縣東南嘅梅江，發源喺閩西嘅汀江，同埋發源係閩南嘅梅潭河。呢三條支流嘅上游喺大埔縣嘅三河壩鎮境內交匯，形成咗韓江，然後向南流經潮州之後，韓江分為北溪（東里河）、東溪（蓮陽河）、西溪三汊，西溪喺旦家園村附近又再分成梅溪、新津河、外砂河入海。韓江流域集水面積大過100平方公里嘅各級支流共有53條。喺廣東省境內流域面積大過1000平方公里嘅河流有五華河、寧江、石窟河、汀江、梅潭河等。
韓江係廣東省嘅第二大水系，流域包括廣東、福建、江西三個省嘅22個縣市，流域面積達到30112平方公里，當中70% 係喺廣東省嘅境內。其中汀江流域面積係11802平方公里，梅河流域面積係13929平方公里，三河壩至潮安水文站之間嘅流域面積係3346 km2，潮安以下（韓江三角洲）係1035平方公里。韓江水量豐沛，雖然流域面積只係淮河嘅18 % ，但水量就相當於淮河嘅85 % 。

歷史
呢條河係以唐代作家、詩人、政府官員韓愈嘅名嚟命名，韓江喺唐朝之前曾經因為鱷魚之禍而被稱為惡溪或鱷溪，後來韓愈被貶潮州時消滅咗河裡面嘅鱷魚，當地百姓為咗紀念韓愈嘅貢獻，所以將呢條河改名做「韓江」。

畫廊
明代嘅澄海縣圖，亦有提及韓江三角洲同埋河口明代嘅澄海縣圖，亦有提及韓江三角洲同埋河口 梅州梅河夜景梅州梅河夜景 韓江嘅廣濟橋韓江嘅廣濟橋 喺韓愈廟遠望韓江、廣濟橋，同埋潮州市。喺韓愈廟遠望韓江、廣濟橋，同埋潮州市。 韓江上面嘅廣濟橋韓江上面嘅廣濟橋
寶詠琴

寶詠琴（英文：Teresa Po Wing-kam，1954年1月24號—2003年4月20號）係香港生意人，名媛，劉鑾雄原配，曾經係香港第二女首富。